
Kraljica Jelena, žena kralja Zvonimira, po smrti 
kraljevoj, prenese svoje kraljevsko pravo na svoga 
brata Ladislava kralja napuljskog. Ladislava na- 
sljedi njegov sinovac Koloman. Koloman sklapa s 
Hrvatima “Sporazumni ugovor", po kojem su Hr- 
vati primili Kolomana za kralja, ostavši i dalje sa- 
mostalni. Ugovor je napravljen uime svih Hrvata i 
Hrvatske Države, kakva je bila za kralja Dmitra 
Zvonimira. Hrvati su kralja Kolomana godine 1102. 
okrunili hrvatskom krunom u Biogradu na moru. 

Prema Sporazumnom ugovoru, Hrvatska nije 
izgubila svoju državnu samostalnost, niti je po- 
stala dio ugarske države. Hrvatska je i dalje sa- 
čuvala vrhovništvo i samostalnost u upravi na 
cijelom svom državnom prostoru. S kraljevinom 
Ugarskom, Hrvatska nije imala ništa zajednič- 
kog osim kraljeve osobe, a i ta se morala poseb- 
no kruniti hrvatskom krunom, a posebno ugar- 
skom. Prvotni odnošaj kraljevine Hrvatske i 
Ugarske mogao bi se nazvati: dva drugarska 
kraljevstva. 

Šubući su jedno od dvanaest hrvatskih plemena s pod- 
ručja tadašnje kraljevine Hrvatske i Dalmacije, koji su 
godine 1102. izabrali Kolomana za kralja. Osobito su se 
ojačali za Kolomanovih nasljednika: Kralja Bele IL i Bele 
UI. Stjepko Šubić, otac slavnog Pavla Šubića proslavlja se 


svojom obranom Trogira protiv eng Ban Pavao I. uzvisio 
j j rod do vrhunca moći i slave. 

< Šubići su tri puta dovodili kraljeve u Hrvatsku: Kolo- 
mana, Anžuvince (Francuze) i Habsburgovce te tim <a 
hvatima nametnuli svoju volju i Madjarima. Kada je nastala 
borba za prijestolje izmedju Karla Martela iz francuske 
obitelji Anžuvinaca, koji su vladali kao kraljevi u Napulju i 
Andrije Mlečanina, Pavao je pristao uz Anžuvince, U to 
vrijeme on je bio ban Hrvatske i Dalmacije te gospodar 


Papa Nikola IV. 


Bosne, — neokrunjeni vladar tadašnje kraljevine Hrvat- 
ske i Dalmacije, a njegova braća Mladen Ii Juraj I. knezovi 
većine dalmatinskih i hrvatskih gradova u primorju, pa 
tako rod Šubića drži u svojoj vlasti sve hrvatske zemlje 
južno od gvozda i.Borja planine u Bosni. . 

Za prijateljstvo Šubića otimlju se kandidati za prije- 
stolje, pa bana Pavla I. obasiplju častima i imenuju ga na- 
sljednim banom. Za vladanja kralja Ladislava, Pavao proširi 
svoju vlast po Hrvatskoj i Dalmaciji. On je knez samo- 
stalnih gradova Splita i Trogira, u njegovoj je vlasti tvrdi 
Omiš. U Šibeniku je knezom njegov brat Juraj. 

Poslije smrti Ladislava, posljednjeg Arpadovca, napulj- 
ski kralj Karlo II. traži krunu za svoga sina Karla Martela, 
jer je ovaj sin sestre Ladislavljeve_ Marije. Uz ovu kuću 
Anžuvinsku pristade i Papa Nikola IV. Ova stranka treba 
da pridobije za se slavnoga i silnoga bana Pavla I. — tau 
vlasti su njegove obitelji svi gradovi niz dalmatinsku obalu, 
osim Zadra, a onda nepredobitni Klis i Omiš. Napuljski je 
dvor i prije stupio u dodir s bribirskim knezovima, a sada 
knez Pavao kupuje i odvozi za svoje gradove žito iz na- 
puljske kraljevine, 

U Napulju zovu Anžuvinci gospodu = bribirsku Šubiće 
“gospodarima čitave Hrvatske i Slavonije". (1) Godine 1292. 
Šubići pristaju uz Anžuvince. Ovo pristajanje Pavla Šubića 
uz Anžuvince ima se Pripisati rodbinskoj vezi s napuljskim 
dvorom. Iste godine majka Karla Martela, Marija Arpa- 
dovka, proglasi kraljem hrvatsko-ugarskim svoga sina, a 
onda u njegovo ime bi izdana povelja banu Pavlu I., u kojoj 
se kaže: “Ustupamo nadalje i dajemo rečenoj braći i nje- 
govim baštinicima od Hrvatske i Dalmacije toliko, koliko se 
steru (one) od medje župe Humske (Zahumlje) sve do Se- 
nja, Gacke i Modruša sa velikašima, vazalima, gradovima, 
utvrdama i selima kao i s otocima UZ primorje, sa svim pra- 
vima i pripacima, da sve to drže i posjeduju po svojoj volji". 
Smisao je povelje, da braća Šubići dobivaju na dar sve ze- 
mlje kraljevine Hrvatske i Dalmacije, počevši od istočne 


(1) Pape su cijelu Hrvatsku običavali nazivati imenom 
“Slavonija". Ovaj naziv za Hrvatsku uzela je kasnije i kra- 
ljevska kancelarija u Budimu. Isprva su pod imenom Sla- 
vonija razumjevali sve hrvatske zemlje od rijeke Drave do 
Jadranskog Mora. Kasnije pak dadoše ime Slavonija samo 
sjevernoj Hrvatskoj, koja se prostirala od Drave i Dunava 
do Save i Kupe. Tako je ime Slavonija dobilo i teritorijalno, 
a ne samo narodno značenje. 


granice kneževine Huma do granice Senja, Gacke i Modruša, 
sve naime zemlje, koje su tada pripadale kraljevini Hrvat- 
ske i Dalmacije. 

Na temelju ove darovnice ban Pavao I. počeo je uspješno 
okupljati hrvatske zemlje. Knezove Kurjakoviće u Lici, 
Hrvatiniće u Donjim Krajevima (oko gornjeg i srednjeg 
toka. rijeke Vrbasa) i Nelipiće u Cetini, prisilio je na po- 
slušnost. Mlečane je iztjerao iz Zadra, Šibenika, Trogira, 
Splita i Omiša. U tim gradovima sam je preuzeo kneževsku 
vlast osobno ili preko svoje braće Mladena I. i Jurja Li 
svojih sinova mladena II., Jurja II., Gregura II. kneza rab- 
skoga i Pavla IL Ali ne miruje ni kralj Andrija Mlečanin. 
ion bi htio pridobiti za sebe bana Pavla I. Zato i on dariva 
“primorsku banovinu" Pavlu (2). iste godine kao i Anžu 
vinci izdaje Andrija povelju, kojom daje banu Pavlu i braći 
njegovoj “primorsku banovinu" sa svim pravima, koristima, 
dohocima njima i njihovim baštinicima, kao pravo vlasni- 
štvo i u vječno gospodstvo". Ova se dragocjena povelja 
čuva u zemaljskom arhivu u Zagrebu. 

No ban Pavao ostaje uz Anžuvince, koji ga zovu “ban 
primorski, gospodar Hrvatima, naš dragi i vjerni rodjak*. 

Za bana Šubića “Gospodara Bosne" hrvatska nezavisna 
stranka bila je tako jaka, da je baš iz bosanskih prostora 
u pitanju izbora kralja ostvarila ideju hrvatske nezavisnosti 
od Ugarske. Kad je naime za njegova banovanja hrvatska 
nezavisna stranka došla u sukob s Ugarskom u pitanju iz- 
bora kralja, Hrvati su na temelju povjesnog državnog prava 
htjeli izabrati svoga vladara bez obzira na zaključke ugar- 
skog sabora, — dakle istakli su princip hrvatske suverenosti 
—, toj stranci se ne samo pridružio, već joj se stavio na čelo 


(2) Južne Hrvatska imala je često puta svoga bana, koji se 
zvao ban “primorske banovine" ili ban “Hrvatske i Dalma- 


cije", 

Ban Pavao I. Šubić 


1 ban Pavao I. Šubić, gospodar Bosne. Njega je u tome sa- 
vjetovao kancelar Trogiranin, kasnije zagrebački biskup, 
blaženi Augustin Kažotić, koji je boravio više godina u Bo- 
sni kao misionar. Kažotić je zahtjeve hrvatske nezavisne 
stranke izložio na ugorskom saboru pred velikašima i tu 
ustvrdio, da Hrvati smiju državnopravno birati vladara ne- 
zavinsno od Ugarske, jer da Hrvatska to pravo virtualno i 
sada uživa. Hrvati su, tvrdio je Kažotić na saboru, nezavisno 
od Ugarske još za kralja Zvonimira postali vazali sv. Stolice 
i preuzeli obavezu plaćanja danka prema njoj, a taj su da- 
nak iza smrti Zvonimirove plaćali bosanski banovi sve do 
dana današnjega (1309). Time je izričito kazano, da je onaj 
medjunarodni ugovor, sklopljen izmedju kralja Zvonimira i 
Sv. Stolice, bio još i tada na snazi. Dragocjena je to tvrdnja, 
a još dragocjenija, kada se znade, da je blaženi Kažotić bio 
kancelar Pavla I. Šubića te bio svijestan onog što govori. 
Time se potvrdjuje gore istaknuta misao, da su bosanski 
predstavnici smatrali Bosnu dijelom hrvatskih zemalja i 
baštinicom nezavisne hrvatske državne misli. U smislu Ka- 
žotićevih tvrdnja i zahtjeva, Hrvati su zaista izabrali tada 
nezavisno od Ugarske za svoga kralja Karla Roberta. 

Pod Pavlovu gotovo kraljevsku vlast sada spadaju i sva 
gospoda hrvatska u bosanskim krajevima. Hrvatska je sada 
njegova baština, njegova kraljevina, makar se on i ne zvao 
kraljem.(3). 


(3) Ban je namjesto kralja obavljao sudbene, upravne i 
vojničke poslove. Zato je u Hrvatskoj nastala riječ: “Kralj 
kraljuje, a ban vlada". To se najbolje opazilo iza godine 1102. 
kada je Hrvatska imala zajedničke vladare s Ugarskom. Od 
onda je kralj redovito boravio u Ugarskoj, a ban ga je za- 
mjenjivao u Hrvatskoj. Banovi sazivlju Sabor svoje kra- 
ljevine i vode hrvatsku vojsku. Samo hrvatski ban stoji na 
čelu kraljevstva i zato je odmah uz bok kralju. Ban polaže 
zakletvu pred hrvatskim saborom. 

Godine 1295. umro je Karlo Martelo, a da nije ni stupio 
na hrvatsko-ugarsko prijestolje. Odmah iza njegove smrti 
proglasi njegova stranka svojim kandidatom sina mu Karla 
Roberta. Za njega radi i ban Pavao 18 

Daleko od svijeta bio je grad Bribir (blizu Knina) gdje 
stoluju Šubići. Da bi bilo bliže i u dodiru s vanjskim svi- 
jetom i lakše širili svoju diplomatsku djelatnost, ban Pavao 
prelazi u Skradin, koji je na moru i tu osnova svoju bansku 
stolicu. Skradin je sijelo negda ninskoga, a poslije biograd- 
skog biskupa. Ban dakle ima uza se crkvenog dostojanstve- 
nika kao pravi vladar. Ban obilazi svoju vladavinu krojeći 
pravdu, a kad on .sudi ili dijeli milosti, onda je okružen 
upravo kraljevskom svitom, kao negda kralj Zvonimir ili 
Krešimir. Tako na pr. prigodom parnice, koja se vodila 
protiv njegova rodjaka kneza Kurjaka, on ponosno piše: 
“U prisutnosti našoj pred plemenitom gospodom kraljevstva 
Hrvata, koja gospoda oko nas stoje..." Knez Kurjak je bio 
optužen, da slobodnim ljudima otimlje zemlju. Pavao ne 
gleda na rodbinske veze, nego na pravicu te daje pravo 
tužiteljima. Na osudu udari svoj pečat. 

Sila i moć bana Pavla i dalje rastu. Godine 1299. on se 
zove “gospodar Bosne", tako da se odonda ponosito. piše: 
“Ban Hrvatske, Dalmacije i gospodar Bosne", jer mu ge 
pokorava Hrvatin, pročelnik najuglednijeg velikaškog roda 
u Bosni. Za Bosnu je bila sreća, da je.ona stupila u ovu 
državnu zajednicu sa svojom domaćom hrvatskom banskom 
dinastijom punom životne snage, koje će članovi vladati 
Bosnom gotovo 350 godina, najprije kao banovi, a onda kao 
kraljevi. Kada je Bosna stupila u hrvatsku zajednicu, stara 
kraljevina Hrvatska bila je i brojem pučanstva i dugim 
državnim životom daleko jača nego Bosna. Hrvatska je još 

uvijek na temelju geopolitičkoga zajedništva bosanskih i 
hrvatskih zemalja i narodnoga jedinstva njihova pučanstva, 
privlačila k sebi Hrvate i držala u svom državnom .sklopu 


9. 


većinu današnjih bosansko-hercegovačkih zemalja. Kon- 
cem 13. stoljeća kada su Šubići nakon izumiruća Arpadova- 
ca postali nasljedni banovi Hrvatske, uspjelo je Pavlu I., 
“banu Hrvata?" i njegovom sinu Mladenu II., u hrvatsko dr- 
žavno tijelo uklopiti cijelu Bosnu, kojom su oni neprestano 
vladali gotovo 30 godina, od g. 1299 — 1322. Da Hrvatska 
nije mogla trajno zadržati Bosnu u svojoj upravnoj zajedni- 
ci, uzrokom su ugarsko-hrvatski kraljevi koji nijesu že- 
ljeli imati jaku Hrvatsku. 

Vidjeli smo, kako je ban Pavao bio pošten i pravedan 
sudac, ali on bijaše i milosrdan. Trogirani godine 1308. po- 
činiše štetu na Pavlovim imanjima i ubiše mu tri vjerna slu- 
žbenika. Ban traži zadovoljštinu, a Trogirani je daju, ali 
malu. Tada on izdaje povelju: “Pavao, ban Hrvata i gospodar 
Bosne", u kojoj oprašta Trogiranima sve nepravde, ali od 
njih zahtijeva, da plate odštetu baštinicima ubijenih služ- 
benika. Korijen je ovome poštenju i milosrdju u Švrstoj 
kršćanskoj vjeri bana Pavla. 


On bijaše pobožan ban. Kad je bio na vrhuncu sreće i 
moći, gradi crkvu u Skradinu u čast svoga “krastnog imena" 
sv. Ivana Krstitelja, a prije toga, u staroj svojoj postojbini 
Bribiru, sagradio je crkvu na čast Bl. Djevice Marije. Staro- 
hrvatski Nin bogato je obdario ban Pavao. Još se i danas u 
riznici ninske župske crkve čuva dragocjena relikvija, sre- 
brna ruka s natpisom bana Pavla. 

Razgranivši svoju vlast, ban Pavao Šubić nastojao se je 
utvrditi i ženidbenim vezama. Rodjaka ima u Bosni i na 
napuljskom dvoru, a 13. kolovoza 1300. godine, sklopi ženid- 
beni ugovor u Solinu s Goričkim knezovima za izmjeničnu 
udaju i ženidbu njihove djece. I tu bana prate velikaši hr- 
vatskog kraljevstva, kao kakovog neodvisnog vladara: tu 
je krbavski biskup Mićislav, ninski načelnik Vučeta, zatim 
Obrad kastelan grada Počitelja, protonotar banov Rado- 
slav it.d. 

Zar ovako moćan i silan gospodin nije imao odvažnosti, 
da posegne za hrvatskom krunom? 

Ban Pavao I. Šubić bio je stvarni i ako ne okrunjeni 
vladar Hrvatske Države. Kraljevi hrvatsko-ugarski su po- 
sebno kraljevi hrvatski, a posebno ugarski. Ban Pavao bijaše 
razboriti čovjek i mjerio je dobro svaku stvar. Vidio je, kako 
je rastrovano kraljevstvo u borbi za prijestolje, pa ako se 
zasja kruna na glavi hrvatskoga velikaša, mogli bi se vratiti 
dani kralja Petra Svačića. A i Mlečići će u tim nemirima 
udariti iza ledja. U njegovom radu se očituju jasno dvije 
tendencije: Prvo, da svoju obitelj podigne na položaj hrvat- 
ske narodne dinastije, — u tom svojstvu je sklapao i me- 
djunarodne ugovore, a — drugo, da u vezi s time oživi i stare 
plemenske pravice, s kojima su Hrvati došli amo i zauzeli 
rimsku Dalmaciju. Cijenio je, da je i onako on samostalni 
vladar, jer eto banska čast je darovnicama kraljeva posta- 
la nasljedna u njegovu rodu, tj. neovisna o imenovanju kra- 
ljevu. Ban ima pod sobom svoje velikaše, ima svoju državu 
— tu je kraljvstvo i bez kraljevske krune! 

Jedan od razloga, zašto se ban Pavao Šubić zalagao za 
Anžuvince jest taj, jer je držao, da će oni suzbiti premoć 
mletačku na Jadranskom Moru, dok bi Andrija Mlečanin, 
kao protukandidat na hrvatsko-ugarsko prijestolje, bio pod 
utjecajem mletačkim, te bi tako propala Dalmacija i go- 
spodstvo bribirsko na moru. Uz Šubiće stoje u tome pothvatu 
i Krčki knezovi Frankopani. 

Početkom godine 1300. opremi se brat Pavlov knez Ju- 
raj u Napulj, da dovede kralja Karla Roberta. Tek u srpnju 
ie godine otplovi iz Napulja novi kralj u Hrvatsku. Prati 
ga lijepa svita hrvatskih velikaša, koji ne priznaju Andriju 
Mlečanina ni njegove majke Tomazine “herceškinje kra- 
ljevstva Hrvatske". U kolovozu stiže Karlo Robert u Split. 
Splićanin Miha Madijev zapisa u svoj ljetopis: “Ljeta Go- 
spodnjega 1300, mjeseca kolovoza gospodin Karlo, unuk si- 

cilijanskog kralja, doplovi po moru na galijama u Split, gdje 
ostade mjesec ili gotovo dva", U mjesecu rujnu vodi Pavao 
novoga kralja kroz cijelu Hrvatsku i Slavoniju. Napokon 
je Karlo Robert bio u Zagrebu okrunjen iste godine. Sad 
je imao planuti strašan gradjanski rat. Andrija Mlečanin, 
počeo se na:'nj spremati, ali spremila se i smrtna kosa, koja 
ga iznenada pokosi i tako poštedi Hrvatsku i Ugarsku stra- 
šnoga biča i nevolje. I ono malo vremena, što je za života 
Andrijina bilo rata s Karlom Robertom, u Hrvatskoj bijaše 
sve mirno pod upravom i žezlom Pavla I. “bana svih Hrvata 
i gospodara Bosne". 

Volja banova bijaše i volja naroda! Iza smrti Andrijine 
ban Pavao kao da nema kralja nad sobom. Ta Karlu Robertu 
bijaše jedanaest godina. Ban Pavao, i ne pitajući kralja, 
daje Bosnu svome bratu Mladenu I., a knezu Donjih Krajeva 
Hrvatinu, djedu herzega Hrvoja, neka. da će ga radi nje- 
gove vjernosti štititi i braniti.njegove zemlje i njegove po- 
lomke od svačije navale. 


Kada je Stjepan I. Kotromanić preuzeo vlast u Bosni, tada 
je njegov punac Stjepan Dragutin vršio kraljevsku vlast u 
jednom dijelu Bosne i u Mačvi kao herceg u ime hrvatsko- 
ugarskih kraljeva. S njim se ban Stjepan I. kao neposredni 


vladar lijepo slagao. Stjepan je slijedio Dragutina i onda, kad. 


se taj za dinastičkih borba u Ugarskoj i Hrvatskoj odlučio 
za Andriju Mlečanina. Ali to ga je dovelo do borbe s nje- 
govim rodjakom Pavlom Šubićem, koji je zastupao stranu 
napuljskih Anžuvinaca. Pavao. je najkasnije početkom go- 
dine 1299. oduzeo Dragutinu jedan dio Bosne i proglasio se 
gospodarem Bosne. Budući da je ban Stjepan ostao uporno 
uz Stjepana: Dragutina i kralja Andriju Mlečanina, tokom 
godine 1301. ili najkasnije u rano proljeće 1302. hrvatski 
ban Pavao pošalje u Bosnu svoga mladjega brata Mladena I. 
s dena vojskom, 

. Koncem 13. stoljeća Donje Kraje, napose župu Banicu s 

Ključem, posjedovao je knez Hrvatin, a prije njega njegov 
otac Stjepan. To su im potvrdili i hrvatski banovi Pavao 1. i 
njegov sin Mladen II. kada su zavladali tim krajevima i 
Bosnom. Medju pučanstvom Donjih Kraja svijest pripadnosti 
užem kraljevstvu Hrvatske i Dalmacije dugo se živom odr- 
žala, pa su Hrvatinići, domaći gospodari tih župa, ponovno 
ujedinili Donje Krajeve s kraljevinom Hrvatskom za Pavla 
Šubića moćnoga “bana Hrvata". 


Kad je umro knez Juraj I. brat Pavlov, onda ban Pavao 
imenuje svoje sinove za knezove dalmatinskih = gradova: 
Jurja II. kneza splitskog, Pavla II. kneza trogirskog, Grgura 
II. kneza šibenskog. Dijeli ban cijele posjede. Vranskim 
ivanovcima ili templarima daje neki otok kod Zadra. U 
Bosni nema mira njegov brat Mladen I. I Mladen bijaše gor- 
ljiv katolik, te je htio očistiti Bosnu od bogumila (vjerska 
sekta), ali kod toga postrada, jer ga bogumili umore. No 
sad se diže ban Pavao da kazni bogumile. Buntovnike svlada 
i postavi za bana svoga sina Mladena ]II., a sam se prozove 
“gospodin čitave Bosne.? 


I u sjevernim stranama Jadrana proširio je ban Pavao 
svoje gospodstvo. On pokori pleme Tugomirovića, koje je 
gospodovalo u župi Podgorje, a to je zemlja uz more ispod 
Velebita. Ovo pleme predade banu svoj župski grad Bag 
(danas Karlobag), gdje on postavi za namjesnika svoga 
čovjeka, koji će pobirati i porez na trgovinu u onom kraju, 


Povelje banove odaju, da je on vladao upravo kraljev- 
skom vlašću. Gradu Rabu izdaje ban u Skradinu 4. siječnja 
1307. godine povelju: “Mi Pavao, ban Hrvata i gospodar 
Bosne dajemo na znanje, kojih se tiče .:. da svi gradjani 
Raba taj i drugi put, sada i uvijek, smiju po čitavom našem 
području i banovini kao i po krajevima kneza Kurjaka, 
našega dragog i vjernog rodjaka, slobodno, mirno i neogra- 
ničeno prolaziti, boraviti i prodavati bez ikoje carine, danka 

ili “trgovine" (4), već da uživaju potpunu slobodu i sigurnost. 
++. A da ova naša milost bude u svemu vjerodostojna, izda- 
smo ovaj naš list potkrepljen našim pečatom." 

Još jednu povelju dao je ban Pavao Rabljanima, a na njoj 
se vidi njegov pečat s grbom: Orlovo krilo s kacigom, dok 
uokolo teče natpis: “Pečat Pavla, kneza Bribirskog, bana 
čitave Hrvatske zemlje...". Obje se ove povelje čuvaju u 
zemaljskom arhivu u Zagrebu. 

Ban u poveljama ni ne spominje kralja, što je inače u 
ono doba bio običaj. Znak je to, da je Pavao svijestan svoje 
moći, Rab nije u njegovoj banovini, a ipak mu dijeli milosti 
i zove svoju zemlju: naše vladanje, naša banovina. Tako je 
negda dijelio povlastice Kulin ban u svojoj Bosni Dubrov- 
čanima. 

Ban Pavao I. se izravno upliće u unutarnju politiku iste 
mletačke republike. Tamo je imao rodjaka Bajmonta Tie- 
pola. Ovaj se diže protiv tiranije nekih mletačkih obitelji i 
odluči zbaciti dužda i nametnuti se za gospodara Mlečanima. 
To mu nije uspjelo te je morao tražiti utočište kod bana 
Pavla, ali puk je još dugo bio nemiran u Mletcima (Vene- 
ciji), koji su tako oslabili ovom bunom, da im nije bilo lako 
smetati banu Pavlu na našim obalama. Ban upotrijebi tu 
zgodu i stade raditi, kako da osvoji Zadar. Brzo je našao u 
gradu privrženika, koji su bili nezadovoljni mletačkom vla- 
dom. Doskora ovi dignu bunu te mletački knez jedva izmak- 
ne iz grada, preobučen kao fratar. Mlečani nato pošalju voj- 
sku na Zadar, a ban Pavao pozove u pomoć rimskog Papu 
Klementa V., razloživši mu 16. lipnja 1311 godine, kako su ga 
sami Hrvati Zadrani pozvali, da ih oslobodi mletačke sile. 
Dalje veli, se je rado odazvao na obranu časti i slave svete 
matere Crkve. Digao se, veli protiv Mlečana, da se nitko ne 
usudi raditi kao oni “protiv rimskoga Pape i njegova sveop- 
ćeg vladanja". 


(4) Porez na robu, koju vode trgovci na sajam. 


14 


Papa Klement V. 


Za ovih bojeva, jedne burne noći, došuljaju se Zadrani na 
svojim čamcima do mletačkih galija pa i do same zapovjed- 
nikove ladje. Skoče na brod, poubijaju mornare i vojnike, a 
zapovjednika svežu i odvedu brod u zadarsku luku. Time su 
Mlečani bili zaista teško i nemilo pogodjeni i poniženi. Ban 
je bio na vrhuncu slave i moći. 

Ali i ban Pavao bijaše čovjek, pa dok mu ništa ljudskog 
ni zemaljskog nije potamnilo slave niti oslabilo moći ipak 
nije izbjegao smrti, blaga smrt sklopi oči velikome banu 
Hrvata. O njegovoj smrti piše suvremenik Miha Madijev 
ovo: “Godine 1311, mjeseca ožujka, odmetnuo se grad 
Zadar od mletačke općine i pokorio se vlasti bana Pavla i 
njegovih sinova. Slijedeće godine (1312) mjeseca svibnja 
umro je ban Pavao". 

Silni ban Pavao I. Šubić Bribirski bio je pokopan u sta- 
roj svojoj postojbini Bribiru, u lijepoj svojoj zadužbini, crkvi 
BI. Djevice Marije, koju je ostavio za života franjevcima, da 
je čuvaju i mole se za spas njegove duše, žene mu Urse i 
cijeloga roda Šubića. Franjevci su čuvali njegov grob, kao 

nekada benediktanci grobove hrvatskih kraljeva u crkvi 
sv. Stjepana u Solinu. U Bribiru je mirno počivao sve do 
dolaska Turaka u ove krajeve. Za turskog vladanja nestalo 
je tu starog stanovništva, a doselili se novi (vlasi). 

Ovaj ban pripada bez sumnje medju najveće muževe u 
hrvatskoj prošlosti. Mudar, odlučan, promišljen, on je tako 
reći obnovio doba hrvatskih narodnih vladara, okupivši pod 
jednu vlast najveći dio hrvatske države. Dignuo je moć 
hrvatsku na visinu, na kojoj je bila za doba narodnih vla- 
dara. Njegova vlast protezala se od Gvozda do Dubrovnika 
i od Jadranskog Mora do Save i Drine. Njegovu vlast pri- 
znavali su i gradovi Split i Trogir; Zadar ga je htio imati 
za kneza, dok je grad Rab živio s njim u prijateljstvu. Za 
njega je Hrvatska Država bila toliko jaka, da je nametnula 
svoga kralja Ugarskoj i time posvjedočila, da je ona svoja 
i slobodna kraljevina. 

Zavladavši golemim pirostšrohi i prisvajajući sebi prava 
jednoga dinasta, počeo je ban Pavao I. kovati svoj srebrni 
novac, koji je u čitavoj državi kovanjem svog novca htio 
pokazati svoju političku samostalnost i snagu, a sigurno je 
na taj način htio povečati i svoje dohotke, koji su mu kao 
neograničenom gospodaru u njegovoj zemlji pripadali. Tako 
ovim činom bana Pavla počinje doba kovanja posebnog bo- 
sanskog novca, koje je trajalo sve do propasti Bosne. Srebro 
za kovanje novca dobivalo se je iz rudnika u Srebrenici, 
Olovu, Kreševu i Fojnici. Poslije banova iz roda Šubića na- 
stavili su kovanjem novca bosanski kraljevi Stjepan Kotro- 
manić, Tvrtko 1., Tvrtko IL, Stjepan Tomaš, a tako i po- 
sljednji kralj Stjepan Tomašević. 

Tako je vladao, sudio, milosti dijelio, Hrvatsku ujedinio, 
Boga i narod svoj ljubio, dobri i moćni ban Pavao I. Šubić. 

Grb plemena Šubića 


Na isti naslov može se naručiti: 


Blaženi Augustin Kažotić 
Trogiranin 
Biskup Zagreba i Lučere 


Cijena primjerku: Za Kanadu i USA $0.40; Argentinu 25 pe- 
sosa; Italiju 200 lira; Njemačku 1.50 DM. Za sve ostale zemlje 
90,40, Novac slati čekovnom doznakom ili poštanskom uput- 
nicom na Naslov: O. Teoktist Vidov, Postal Station “E? P.0. 
Box 67. Toronto 4. Canada. 


HRVATSKI RODITELJI U IZBJEGLIŠTVU 
ŠALJITE VAŠU DJECU U HRVATSKE 
SUBOTNJE ŠKOLE, GDJE GOD ONE POSTOJE. 


UNIVERSAL BOOKBINDERY 
SERVICE 


443 KING STREET W. 
Preuzimam sve knjige na uvez. Uvezujem brošure, 
mjesečnike kao i kompletna tiskarska izdanja, od 
najjednostavnijeg do luksuznog uveza. U stanju sam 
udovoljiti svaku količinu. 
Za solidan rad i podvorbu jamći vlasnik. 
NIKOLA MATIĆ 


pm. 


Popravljajte automobile uz najpovoljnije 
uslove i jamstvo kod 


Toronto Automatic 
Transmission Service 
24 Walton Street 


(Gerrard & Yonge) 


Toronto 2. EM 6-1345 


Central Homeland Agency 
(VLASNIK: MILAN LENDIĆ) 
463 Dundas Street West (kod Spadina Ave.) 
TEL, EM. 4-5045, Toronto 2B, Ontario, Canada 


Šaljem u Jugoslaviju i osiale zemlje: Poklon pakete 
hrane — Tehničke predmete — Lijekove — Novčane 
doznake i t. d. 


DINARSKE NOVČANICE: $1.30 za 1000 dinara ili 770 

dinara za 1 dolar; DINARA 750 za dolar isplaćujem 

službeno preko Narodne Banke u Jugoslaviji. — Trošak 
doznake je 80 centi. 


Ovlašteni ured za ovjeru isprava (dokumenata) a Com- 

misioner for oaihs. — Izradjujem i ovjeravam sve vrste 

isprava. — Nabavljam kanadski Certificate of Identity 

(Privremena Puinica) — Stručno vodjenje poslovnih 

knjiga — Porezne Prijave (Income Tax — Sve informa- 
cije besplatno — Veoma solidna posluga. 


_ LL. vn 


"POZOR“ 
BRACO HRVATI! 


KAD PRODAJETE ILI KUPUJETE KUĆE PRUŽA 
VAM SE PRILIKA DA NA MAJČINOM JEZIKU 
SAZNATE PRAVU VRIJEDNOST KUĆE 


OKRENI BRZOGLAS 
LE. 4-8821 


MOLIM GOSP. GAGRU 


J. B O J K O REAL ESTATE LTD. 


BEZ SUMNJE ĆETE BiTi UPOZNATI SA SVIM 
MOGUĆIM STANJEM KOD PRODAJE ILI KUPNJE 
ZA TO VAM JAMCI POZNATA TVRTKA 


J. BOY KO  Keal Estate Ltd. 
SVI ZA JEDNOGA, JEDAN ZA SVE! 
BOG I HRVATI! 


VAŠ GAGRO 


